باشباخان بینعلی ییلدیریم، آوروپا پارلمانی‌نین تورکیه ایله مذاکیره‌لری دوردورما قراری‌نین اعتبارسیز و گئچرسیز اولدوغونو سؤیله‌دی.
آنکارادا ژورنالیست‌لرین سوال‌لارینی جاوابلایان باشباخان ییلدیریم، آ.پ‌نین قراری‌نین، اؤنم‌لی بیر قرار اولمادیغینی ایفاده ائتدی.
تورکیه‌نین آوروپا بیرلیگی (آ.ب) قونوسون‌داکی دوروشوندا هر هانسی بیر دییشیکلیک اولمادیغینی وورغولایان ییلدیریم،
"آ.ب-تورکییه ایلیشکیلری‌نین اؤزونو صمیمیت تشکیل ائتمه‌لیدیر. آ.ب گله‌جک گؤرونتوسونو تعیین ائتمه‌لی و تورکیه ایله حقیقتا بیرلیکده یول یئرییه‌جک می یئریمه‌یه‌جک می بونا قرار وئرمه‌لی‌دیر. بیزیم اوچون اؤنم‌لی اولان آ.ب اوست رهبرلیگی‌نین ایراده‌سی‌دیر. اورادا میدانا گله‌جک ایراده بیزیم اوچون مجبوری‌دیر و بیز ده اونا گؤره اؤز ایراده‌میزی اورتایا قویاریق" دئدی.
آ.ب-نین موختلیف مؤوضوعلاردا تورکیه‌نی تنقید ائتمک یئرینه اؤز ایچینه باخماسی لازیم اولدوغونو ایشاره ائدن باشباخان،
"اؤز ایچلرینده نه‌یه باخا‌جاق‌لار پ‌کاکا بؤلوجو ترور هؤرگوتونون اورا‌داکی فعالیت‌لری‌نین نیه بو قدر یایغینلاشدیغی‌نین، فئتؤنون فعالیت‌لرینه نیه بو قدر قیدسیز قالیندیغی‌نین جاوابینی دا بیزه وئرمه‌لری لازیم‌دیر. بونو هر کس بیلمه‌لی‌دیر کی تورکیه‌نین هر زامان آلترناتیوی واردیر، هر زامان گئده‌جک بیر باشقا یولو واردیر، آلترناتیو‌سیز دئییل. قالدی کی آ.ب عضو‌لوگو، تورکیه‌یه بیر منفعت تامین ائتسه، آ.ب‌یه ایکی منفعت وئریر. اونودولماما‌لی‌دیر کی آ.ب‌نین گوونلیگی تورکیه‌دن باشلاییر. بو حقیقت‌لری نظره آلا‌راق، هر کسین سوروملو داورانماسینی و بونا گؤره گریینی ائتمه‌سینی گؤزلییریک" دئیه دانیشدی.
